Messi og Barcelona gikk på sesongens første tap
- Jeg må gratulere Real Sociedad med seieren. Vi fikk to stolpetreff og to gode sjanser før pause. Vi kontrollerte kampen, men det ble vanskeligere etter hvert, sa Barcelona-trener Tito Vilanova ifølge NTB etter kampen. Barcelona, som har gått ubeseiret gjennom serien inntil i dag, åpnet oppskriftsmessig borte på Anoeta. Etter bare seks minutter sørget Lionel Messis venstre fot for å sende gigantene i føringen, etter at Barcelona fikk en gratissjanse på bakgrunn av et elendig utspill fra keeper Claudio Bravo. Med det scoret Messi i sin tiende strake seriekamp på rad, noe bare to spillere har klart før ham i La Liga.Men fem minutter før pause presenterte Gonzalo Castro seg for hjemmelaget. Fra skrått hold plasserte han ballen til side for keeper Victor Valdés, og i lengste hjørne til redusering.Stillingen 1-2 holdt seg til pause, men etter hvilen startet problemene for alvor for Barcelona. Etter 56 spilte minutter pådro Gerard Pique seg sitt andre gule kort for kvelden, og måtte rusle i garderoben. - Jeg fortalte Gerard at dommeren kom til å gi ham det røde kortet neste gang han laget et frispark. Det skjedde også. Vi hadde kampen under kontroll, men utvisningen endret alt, sier Vilanova. Et redusert Barcelona holdt unna for hjemmelaget, inntil det 62. minutt. En avslutning fra Castro endret retning i et Barcelona-bein, og satte dermed Valdes ut av spill. Keeperen klarte å få en hånd på ballen, men det ble ikke tilstrekkelig til å unngå at Real Sociedad utlignet.I kampens siste spilleminutt fikk hjemmepublikummet enda mer å juble for da innbytter Imanol Agirretxe sendte Real Sociedad i ledelsen, og også fastsatte sluttresultatet til 3-2.
(Real Sociedad - Barcelona 3-2) Barcelona hadde en komfortabel tomålsledelse, men Real Sociedad slo nådeløst tilbake og påførte katalanerne deres første tap for sesongen.